Public procurement notice: Contract Award Notice
Published: 2025-02-21
Buyer: Oy Apotti Ab
Country: FI
Region: FI1B1
Contract type: Services
Procedure: Negotiated with prior call for competition
CPV classification: 72260000: Software-related services
Estimated value: 1530000 EUR
Award criteria: price, quality

Technical requirements: Oy Apotti Ab on yhtiö, jonka omistavat HUS Helsingin yliopistollinen sairaala (43,2 %), Helsingin kaupunki (35,7 %) sekä Uudenmaan seuraavat hyvinvointialueet: Vantaa ja Kerava, Länsi-Uusimaa. Oy Apotti Ab:n osakkaaksi ja Apotti-järjestelmän käyttäjäksi ei ole mahdollista enää liittyä uusia osakkaita alkuperäisen hankintasopimuksen mukaisen puitejärjestelyn puitteissa sen voimassaolon päätyttyä 20.4.2020.  

Apotin omistajat ovat nyt tunnistaneet yhteisen tarpeen suun terveydenhuollon kuvantamisen järjestelmien kehittämiselle, huomioiden Kvarkki-liityntä (kansallinen kuva-aineistojen arkisto).  Asiakastietolaki (8 §, 52, §) edellyttää, että terveydenhuollon palvelunantajat aloittavat suun terveydenhuollon yksiköiden tallentamien alkuperäisten kuvien arkistoinnin valtakunnallisen arkistointipalvelun kuva-aineistojen arkistoon (nk. Kvarkki) 1.10.2029 mennessä. Ennen valtakunnalliseen arkistointipalveluun liittymistä syntyneet asiakasasiakirjat voidaan myös tallentaa valtakunnalliseen arkistointipalveluun. 

Hankittava järjestelmä on tarkoitus ottaa käyttöön Helsingissä sekä Vantaan ja Keravan hyvinvointialueella. Asukkaita tällä alueella on yhteensä noin 950 000. 

Hankinnan kohteena on suun terveydenhuollon kuvantamisen järjestelmä sekä arkisto. Hankittavassa tietojärjestelmässä tulee olla valmiudet suun terveydenhuollon kuvantamislaitteiden tallentamien kuvien säilyttämiseen muiden asiakasasiakirjojen tapaan Kanta-palveluissa niiden säilytysajan. Tällöin niitä voitaisiin näyttää tai toimittaa henkilölle kansalaisen käyttöliittymän avulla.  

Keskeiset vaatimukset uudelle PACS-järjestelmälle ovat: 

- Järjestelmän tulee täyttää kansalliset A-luokan järjestelmän vaatimukset  
- Järjestelmän tulee olla integroitavissa Apotin taustalla toimivaan Epic-järjestelmään   
- Järjestelmä on liitettävissä kansalliseen kuva-arkistoon  
- Järjestelmän tulee tukea DICOM-standardia  
- Tarjottavaan arkistoon on mahdollista migroida/konvertoida vanhoja kuvantamisen tutkimuksia siten, että ne konvertoidaan DICOM-standardin mukaisiksi  
- Järjestelmän tulee tukea nykyisin käytössä olevia kuvantamislaitteita (listaus alla)  
- Järjestelmässä tulee olla riittävän kattavat toiminnot myös radiologille   
- Tarjottavaan arkistoon on mahdollista migroida vanhoja kuvantamisen tutkimuksia siten, että ne konvertoidaan DICOM-standardin mukaisiksi 

Tarkemmat toiminnalliset vaatimukset on kuvattu liitteessä 3 ja ei-toiminnalliset vaatimukset liitteessä 4. 
Hankittavan järjestelmän ja arkiston sekä tarvittavien integraatioiden toteutuksen (mm. Kvarkki ja Apotti) lisäksi hankintaan kuuluu myös käyttöönottoprojekti. Olemassa olevien järjestelmien alasajo ei kuulu hankintaan. 

Lähtökohtaisesti nykyiset järjestelmät jäävät ainakin aluksi käyttöön vanhojen kuvien arkistointia varten.  Lisäksi yhteisesti tai tapauskohtaisesti tullaan sopimaan vanhojen kuvien arkistoinnista. 

Hankinnassa Apotti toimii hankintayksikkönä ja tekee sopimukset valitun toimittajan kanssa.   Sopimus on toistaiseksi voimassaoleva. Järjestelmähankintaan sovelletaan tarkentuvin osin JIT 2015 -ehtoja, päivitettynä soveltuvin osin (GDPR) JIT 2018 -ehdoin.
Pisteytettävät vaatimukset (toiminnalliset ja ei-toiminnalliset), projektisuunnitelma, toiminnallinen toteutus, avainhenkilöiden kokemus ja osaaminen.


Winner: Optomed Software Oy Commit
Number of bids: 2